„Либертас“ (Македония): Специализирана прокуратура влезе във фирмите на Орце Камчев, почетен консул на България в Македония
СофияБлагоевградБургасВарнаВелико ТърновоВидинВрацаГабровоДобричКазанлъкКюстендилПазарджикПловдивРазградСливенСмолянСофия-областСтара ЗагораХасковоШуменЯмбол Виж Всички
УМБАЛ „Св. Анна“-София: Четирима пострадали бяха приети в болницата след верижната катастрофа до Пасарел
20 Ноември 2018 | 14:44 | Агенция "Фокус"
Благоевград: Протокол и акт за нарушаване на обществения ред са съставени на един от организаторите на протеста на 11 ноември, когато бе затворен за над пет часа главен път Е-79
20 Ноември 2018 | 15:12 | Агенция "Фокус"
Цветелина Рандева, ОДМВР - Бургас: Опитваме се да приковем вниманието на водачите към това да бъдат малко по-внимателни по отношение на пешеходците
20 Ноември 2018 | 14:11 | Агенция "Фокус"
Диян Драганов, Съюз на българските автомобилисти – Варна: Както за автомобилите, така и за водачите пътната обстановка през зимата е по-трудна
20 Ноември 2018 | 14:54 | Агенция "Фокус"
Теменужка Тодорова, ДЦДУ – Свищов: Надяваме се с разширяването капацитета на Центъра да реализираме и услугата „Ранна интервенция на уврежданията при децата“
20 Ноември 2018 | 14:56 | Агенция "Фокус"
Илияна Кръстева, СУ „Св. св. Кирил и Методий“ – Брегово: В Деня на християнското семейство организираме изложба на наш ученик
20 Ноември 2018 | 15:00 | Агенция "Фокус"
Елка Димова, зам.-кмет на Добрич: Обявено е обществено обсъждане на правилници за изменения в дейността на три общински предприятия
20 Ноември 2018 | 14:47 | Агенция "Фокус"
Стара Загора: Със собствени бюджетни средства Община Казанлък изпълнява един от основните си инфраструктурни проекти за 2018 година
20 Ноември 2018 | 14:28 | Агенция "Фокус"
Кюстендил: Пет допълнителни проби са взети заради влошени показатели в питейната вода на територията на областта
20 Ноември 2018 | 15:14 | Агенция "Фокус"
Пазарджик: Областният управител Стефан Мирев подкрепя предложенията на ловните сдружения от региона за промени в Закона за лова и опазване на дивеча
20 Ноември 2018 | 14:36 | Агенция "Фокус"
Йордан Йорданов, кмет на село Ахматово: Около 150 кг сол са осигурени за обработване на пътните настилки в селото през зимата
20 Ноември 2018 | 15:07 | Агенция "Фокус"
Сливен: С безплатни изследвания за ХИВ и хепатит в града ще бъде отбелязан Световният ден за борба със СПИН
20 Ноември 2018 | 11:48 | Агенция "Фокус"
Смолян: Архимандрит Висарион ще отслужи светата божествена Литургия в храм „Въведение Богородично“ в село Полковник
20 Ноември 2018 | 14:39 | Агенция "Фокус"
Стара Загора: Главните специалисти от административните бюра в Общината преминаха обучение за работа по Закона за управление на етажната собственост
20 Ноември 2018 | 12:58 | Агенция "Фокус"
Любомир Христов, кмет на Шумен: Нямаме намерение да повишаваме данъците
20 Ноември 2018 | 14:33 | Агенция "Фокус"
20 Ноември 2018 | 08:22 | Агенция "Фокус"
Враца: Митрополит Григорий ще оглави архиерейска света Литургия за християнския празник Въведение на Пресвета Богородица на 21 ноември
20 Ноември 2018 | 09:23 | Агенция "Фокус"
Габрово: 20 см е снежната покривка в прохода Шипка, пътищата към населените места в общината са почистени
20 Ноември 2018 | 09:44 | Агенция "Фокус"
Разград: 72-годишен мъж се е прострелял в десния крак със самоделна пушка в град Завет
20 Ноември 2018 | 10:01 | Агенция "Фокус"
Хасково: Децата от ЦНСТ са спечелили награди от петият фестивал „Да подарим мечта“
20 Ноември 2018 | 12:44 | Агенция "Фокус"
София: Шестима души са задържани за хулиганство в Сливница
20 Ноември 2018 | 12:15 | Агенция "Фокус"
НАЙ-ЧЕТЕНИТЕ НОВИНИ ДО 15:14
20 Ноември 2018 | 12:40
RTK (Косово): Прищина не бе приета в Интерпол
20 Ноември 2018 | 12:32
Премиерът Бойко Борисов е провел среща с коалиционните партньори от „Обедини патриоти“ в Министерски съвет
20 Ноември 2018 | 12:29
20 Ноември 2018 | 12:24
Reuters: Северноирландският коалиционен партньор изпрати ясно послание на Тереза Мей за нейната сделка за „мек“ Брекзит
20 Ноември 2018 | 12:09
AFP: Италия разпореди изземване на мигрантския транспортен кораб „Водолей“ и замрази сметките на „Доктори без граници“ в...
20 Ноември 2018 | 11:50
София: Трима души са пострадали при катастрофа между три леки автомобила на пътя София – Самоков в района на Пасарел
20 Ноември 2018 | 11:47
"Галъп интернешънъл": За 69% от българите пътуването се е улеснило от новите пътища
20 Ноември 2018 | 11:44
ТАСС: Кремъл смята писмото на американските сенатори за намеса в избора за председател на Интерпол
20 Ноември 2018 | 11:33
НКЖИ: Започнала е работата по разбиване и отстраняване на скалните късове по железопътното трасе в Кресненското дефиле
20 Ноември 2018 | 11:30
Ангел Джамбазки, ВМРО: Екзотичен е мотивът за искането на оставката на вицепремиера Красимир Каракачанов
20 Ноември 2018 | 11:21
20 Ноември 2018 | 11:18
Димитър Маргаритов, КЗП: Имаме готовност веднага да реагираме при жалби и сигнали на гражданите за нелоялни търговски пр...
9 Ноември 2018 | 11:23 | Агенция "Фокус"
Снимка: Либертас
Скопие. Около 6:00 часа тази сутрин (7:00 часа българско време) прокурори от Специализираната прокуратура са влезли във всички фирми на бизнесмена Орце Камчев, почетен консул на България в югозападната ни съседка, съобщава скопското електронно издание „Либертас“, като се позовава на неофициална информация от представители на органа, дадена за „Сакамдакажам.мк“
Извършват се проверки в седалището на „Орка Холдинг" и в други дружества извън столицата Скопие, въз основа на съдебна заповед. Акцията се провежда съвместно с Отдела за борба с организираната престъпност и корупцията на Министерството на вътрешните работи на Македония, твърдят източници от Специализираната прокуратура. Те обаче не поясниха в какви престъпления са уличени фирмите.
Понастоящем няма официална информация, тъй като претърсването на офисите продължава. Не е ясно дали има арестувани във връзка с разследването.
На 29 август 2016 г. Камчев дойде на разпит в Специализираната прокуратура, но тогава органът отново не разкри причините за призоваването му.
Йордан (Орце) Камчев е един от най-известните бизнесмени в Македония. През април тази година той бе предложен за почетен консул на България в Македония.
Според класация на списание Forbers за 2015 г. Камчев е най-богатият македонец с капитал 228 млн. евро. Бизнесменът е собственик на компанията „Орка холдинг“ с 3,7 хил. служители. Чрез нея притежава дялове в най-голямата болница в Македония „Аджъбадем Систина“, в „Стопанска банка – Битоля“, в най-големия селскостопански комбинат ЗИК Пелагония, в строителната компания „Бетон Щип“, в хотел „Ибис“ и още есетина други компании. Негова бе и медийната къща МПМ, която фалира и остави с неизплатени заплати няколкостотин журналисти.
Орце Камчев неведнъж е бил призоваван от Прокуратурата заради укриване на данъци и финансови машинации. През 2006 г. бе за кратко в ареста, но излезе на свобода срещу гаранция от 60 хил. евро. През 2016 г. името му бе свързано с офшорна компания на Бахамските острови, фигурираща в т.нар. Панамски документи.
„Фокус“ (Македония): Съдът е запорирал имущество на Йордан (Орце) Камчев и Сашо Миялков и другите задържани
12 Ноември 2018 | 20:17 | Агенция "Фокус"
Скопие. Наказателният съд запорира имотите на заподозрени по делото "Империя", сред които и на бизнесменът Йордан (Орце) Камчев и бившия директор на Управлението за сигурност и разузнаване Сашо Миялков, пише македонското електронно издание "Фокус".
"Съдията по предварителната процедура действа по искане на прокуратурата за преследване престъпления, свързани и произтичащи от незаконното следене на комуникациите, за временно отнемане на имущество с цел обезпечение, свързано с конкретния предмет, съдията определи временни мерки и забрани прехвърляне и разпореждане с дяловете на юридически лица, за които има основателно съмнение, че са се облагодетелствали незаконно с престъпните деяния, за които се провежда процедурата. В същото време съдията по предварителната процедура, въз основа на предложения на прокуратурата за временно спиране на изпълнението на финансовите транзакции на юридическите лица, за които има основателни съмнения, че са получили имуществена облага, прие предложенията и разпореди банките да спрат изтичането на средства от сметките на въпросните юридически лица“ - се казва в изявление от Наказателния съд.
Радио „Свободна Европа“ (Македония): Заподозрените по случая „Империя“ са „изпрали“ над десет милиона евро
12 Ноември 2018 | 19:28 | Агенция "Фокус"
Скопие. Запозодрените по случая „Империя“ на Специализираната прокуратура на Македония – общо 13, сред които и предложеният за почетен консул на България в страната Орце Камчев, са „изпрали“ най-малко 10,5 млн. евро. Това показват предварителните разследвания, предава Радио „Свободна Европа“ в македонската си редакция.
Осем милиона от тези средства са „изпрани“ от Македония, останалите – в чужбина, чрез офшорни компании, показва разследването на органа. Но това са само първоначалните суми, разследването се разпростира върху други хора и компании, и вероятно ще бъдат разкрити и други престъпления, поясниха за медиите от Специализираната прокуратура.
Същевременно бяха опровергани докладите на някои медии, че бизнесменът Йордан (Орце) Камчев е бил задържан без заповед. Камчев, задържан в затвора „Шутка“ за разследване по случая „Империя“ на Специализираната прокуратура“, няма да бъде освободен под гаранция, стана ясно по-рано в понеделник.
Адвокатът на Камчев подаде жалба в събота срещу решението на съдията да издаде заповед за задържане за срок от 30 дни. Съдът трябва да реши дали да бъде прието обжалването на защитата на Камчев, но няма да предложи освобождаването му под гаранция, тъй като мярката срещу него е определена не само заради опасността от бягство, но и заради възможността за възпрепятстване на разследването и влияние на свидетели.
Аргументите на адвокатите на Камчев са, че клиентът им няма да избяга, тъй като е семеен, и че не може да повлияе на свидетелите, защото престъплението е извършено преди 16 години и доказателствата се основават на документи, а не на показания. Последното престъпление, за което той бе обвинен, бе извършено преди пет години и той имаше възможността да унищожи документацията.
Камчев и още 12 от неговите бизнес партньори са заподозрени в престъпно сдружаване, пране на пари и други престъпления. Петима от заподозрените са задържани.
„Алсат-М“ (Македония): Орце Камчев няма да бъде освободен от затвора под гаранция
12 Ноември 2018 | 14:08 | Агенция "Фокус"
Скопие. Бизнесментът Орце Камчев, задържан в затвора „Шутка“ за разследване по случая „Империя“ на Специализираната прокуратура, няма да бъде освободен под гаранция, предава излъчващият на албански език скопски телевизионен канал „Алсат-М“.
„Алсат М“ (Македония): Специализираната прокуратура може да предяви обвинения по делото„Империя“
10 Ноември 2018 | 22:02 | Агенция "Фокус"
Скопие. Македонската специализирана прокуратура може да предяви обвинения по делото "Империя" - заяви специален прокурор Катица Янева, след наложеното снощи 30-дневно задържане на петимата заподозрени: бизнесмена Йордан (Орце) Камчев, неговите сътрудници Ненад Йосифович, Зорица Арсовска , Цветан Панделевски - директор на комбината "Пелагония" и Тодор Мирчевски - директор на спорното дружество "Ексико", съобщава македонският телевизионен канал “Алсат М“.
Те са обвинени в престъпно сдружаване, увреждане и преференции на собствениците, злоупотреба със служебно положение, измами и пране на пари. Петимата, включително и Камчев, около 2 часа сутринта (3 часа българско време) бяха отведени в затвора в Шуто Оризари.
Обвинителите Катица Янева и Лили Стефановска късно тази нощ представиха решенията за задържане на съдията по предварителната процедура.
Макфакс: Предварителното следствие определи задържане за 30 дни за Йордан (Орце) Камчев и още четирима заподозрени по разследването „Империя“
10 Ноември 2018 | 04:30 | Агенция "Фокус"
Скопие. Предварителното следствие определи задържане за 30 дни за Йордан (Орце) Камчев и още четирима заподозрени по разследването „Империя“, предава Макфакс.
Тридесет дни арест за бизнесмена Орце Камчев, почетен консул на България в Македония, неговият сътрудник Ненад Йосифович, директорът на "Ексико" Тодор Мирчевски, Цветан Панделески от земеделски комбинат "Пелагония" и Зорица Арсовска, счетоводител във фирмите на камъчето. Това е решението на съдията по предварителното производство по случая "Империя" на Специалната прокуратура след почти десетчасов разпит на петимата задържани от общо 13 заподозрени.
Около 2.30 часа тази сутрин (3.30 часа българско време), заподозрените бяха приведени в следствения арест в Шуто Оризари. Те са заподозрени за престъпно сдружаване, увреждане или обогатяване на акционерите, злоупотреба със служебно положение и власт, измама и пране на пари.
Петимата заподозрени, които бяха задържани започнаха да пристигат на разпит в Наказателния съд вчера около 14 часа. Последен е пристигнал бизнесменът Орце Камчев, който е бил докаран с автомобил директно в гаража на съда.
Обискът в помещенията на "Орка" холдинг са започнали вчера около 6 часа сутринта с помощта на отдела за борба с организираната престъпност и корупцията.
Разследването повдигна въпросите за дъщерни фирми и офшорни компании, които се свързват с бизнесмена Орце Камчев, но от прокуратурата не съобщиха конкретно за какво става дума. Това, което е известно в обществото е, че става дума за обемисто разследване, което дълго време е било в предварителна фаза с участието на няколко прокурори от Специализираната прокуратура.
Един от сегментите на разследването е спорна офшорна компания от Лугано,“Ексико“, за която в аудиозаписите на СДСМ може да се чуе, че бившият директор на Управлението за сигурност и разузнаване Сашо Миялков договорил милиони комисионни с израелски фирми за доставка на оборудване за подслушване, но това, което е най-големият общ знаменател за повечето заподозрени са фирмите "Орка" холдинг, "Зърнен Полог" Тетово и земеделски комбинат "Пелагония" от Битоля.
Преди да започне разпитът в Наказателния съд, двама от заподозрените - Камчев и Панделевски са направили изявления, в които се казва, че техните компании осигуряват много работни места и че тяхната работа се основава на прозрачност и отчетност.
От Специализираната прокуратура обявиха, че в скоро време ще разширят разследването по отношение на нови лица и нови престъпления и ще изискват замразяване на имоти.
„Прес 24“ (Македония): Йордан (Орце) Камчев е задържан за 30 дни
10 Ноември 2018 | 03:48 | Агенция "Фокус"
Скопие. Йордан (Орце) Камчев е задържан за 30 дни, пише македонското електронно издание “Прес 24“.
Същото решение е взето и за другия обвиняем Ненад Йосифович. За останалите все още се изчаква решението на съдията по предварителното разследване. Това е станало ясно от изявление на прокурора от Специалната прокуратура Катица Янева.
„Независен“ (Македония): Завърши разпита на Йордан (Орце) Камчев
10 Ноември 2018 | 02:16 | Агенция "Фокус"
Скопие. Късно тази вечер разпитът на бизнесмена Йордан (Орце) Камчев приключи, съобщава македонското електронно издание “Независен“.
Освен за Камчев разпитът приключи и за заподозряния Ненад Йосифович, а през нощта текат разпитите на заподозрените Зорица Арсовска, Цветан Панделевски и Тодор Мирчевски,които Специализираната прокуратура на Македония разследва по операция с кодово име „Империя“
След като приключи разпитът на тези петима задържани съдията по предварителното разследване Весна Димишкова трябва да изготви решението т.е. да реши дали ще определи арест за Камчев и неговите бизнес-партньори заподозрени по това разследване, за които се изискват мерки за неотклонение.
Камчев беше доведен последен в съда за разпит с автомобил и въведен директно в гаража на съда, като не се появи пред обществеността , но си тръгна пръв от съда, пише изданието.
“24 Вести“ (Македония): Специализираната прокуратура в Скопие иска арест за Йордан (Орце) Камчев
10 Ноември 2018 | 01:17 | Агенция "Фокус"
Скопие. Преди малко повече от един час, в скопския наказателен съд започна разпитът на петимата задържани и заподозрени в последното разследване на Специализираната прокуратура наречено "Имеперия" и според предварителна информация за петима от 13-те заподозрени е постановена мярка задържане, съобщава македонският телевизионен канал "24 Вести".
Тази вечер, някъде след 18 часа (19 часа българско време) е пристигнал за разпит и Йордан Камчев, собственик на "Орка холдинг", а пред него бяха доведени и заподозрените Ненад Йосифович, директор на "Стопанска банка - Битоля" Цветан Панделевски, съсобственик на "Пелистерка", Тодор Мирчевски собственик на офшорната компания "Ексико" и Зорица Арсовска, член на борда на директорите на "Орка холдинг".
Цветан Панделевски, съсобственик на "Пелистерка", излезе с писмена реакция.
"Фирмите, които са собственост на семейство Панделевски, както в миналото, така и в днешно време, работят в съответствие с положителните правни норми в страната. Под пълна отговорност твърдя, че няма нищо криминално в нашите действия, в условията, в които се намираме като държава, за да предоставим възможно най-голям брой работни места за македонските семейства. Отношението на нашите фирми към македонските държавни институции и преди всичко пред македонските закони, винаги се основава на прозрачност и отговорност "- казва Цветан Панделевски.
Александър Дамовски, МКД: Службите и близостта до политически кръгове от ВМРО – ДПМНЕ са в основата на богатството на бизнес империята на Орце Камчев
9 Ноември 2018 | 20:19 | Агенция "Фокус"
София. Службите и близостта до политически кръгове от ВМРО – ДПМНЕ са в основата на богатството на бизнес империята на кандидата за почетен консул на България в Македония Орце Камчев, срещу когото македонската специализирана прокуратура започна разследване. Това каза в обзорното предаване на „Радио Фокус“ „Това е България“ главният редактор на македонското издание МКД Александър Дамовски. „Очевидно това приятелство, тези връзки допринесоха много за заздравяването и разширяването на неговата империя. Приятелство между бившия директор на Управлението за сигурност и разузнаване Сашо Миялков и Орце Камчев очевидно беше свързано главно със стартирането и развиването на бизнеси, свързани с центровете на властта по времето, когато премиер беше Никола Груевски, и с приватизацията на различни компании в Македония.“ Александър Дамовски каза още, че според информация Орце Камчевски има фирми, регистрирани в Лозана, Швейцария, наследени от баща му от времето на Титова Югославия. Дали всичко това е престъпно или не, ще обяви Специализираната прокуратура в Македония, допълни Дамовски.
„Алсат-М“ (Македония): Орце Камчев е докаран в Наказателния съд в Скопие
9 Ноември 2018 | 19:24 | Агенция "Фокус"
Скопие. Бизнесменът Орце Камчев е докаран с микробус до Наказателния съд в Скопие, предава излъчващият на албански език скопски телевизионен канал „Алсат-М“.
Репортери на телевизията предадоха, че превозното средство е паркирало директно в гаражите на съда.
По-рано този следобед заподозрени по случая „Империя“ на Специализираната прокуратура бяха привикани в съда в рамките на досъдебно производство. Очаква се в рамките на деня те да бъдат подложени на разпит, след което ще бъде взето решение дали да бъдат изпратени в ареста или да се определи друга мярка срещу тях.
В най-новото разследване, водено от Катица Янева, са заподозрени 13 души, а освен Камчев, сред тях и бившият директор на Управлението за сигурност и разузнаване Сашо Миялков. Предварителното разследване е показало, че има основания заподозрените да бъдат преследвани наказателно за престъпно сдружаване, злоупотреба със служебно положение, както и измами и пране на пари, извършени в периода между 2002 г. и 2013 г.
Империята на Орце Камчев попадна под прицела на Специализираната прокуратура на Македония (ОБЗОР)
9 Ноември 2018 | 17:22 | Агенция "Фокус"
Скопие. Бизнес империята на кандидата за почетен консул на България в Македония Орце Камчев попадна под разследване на Специализираната прокуратура в Скопие. Новото разследване на Катица Янева е под кодовото име „Империя". Заподозрени по него са 13 души, сред които бившият директор на Управлението за сигурност и разузнаване Сашо Миялков. Разследването на органа до този момент е показало, че има основания да бъдат преследвани от закона заради няколко престъпления , включително престъпно сдружаване, злоупотреба със служебно положение и власт, измама и пране на пари.
„В рамките на досъдебното производство, чрез различни следствени действия, както и чрез прилагане на специални разузнавателни мерки, са предоставени достатъчно доказателства, от които произтича основателно съмнение, че в периода от 2002 г. до 2013 г. заподозрените са извършели престъпленията, лично и чрез юридически лица, които са били или са в тяхно притежание ", обяви Специализираната прокуратура.
Медиите съобщиха, че около 6:00 часа тази сутрин (7:00 часа българско време) прокурори от Специализираната прокуратура са влезли във всички фирми на бизнесмена Орце Камчев. Съгласно данните, в седалището на „Орка Холдинг" и в други дружества извън столицата Скопие, собственост на Камчев, са извършени обиски въз основа на съдебна заповед. Акцията бе проведена съвместно с Отдела за борба с организираната престъпност и корупцията на Министерството на вътрешните работи на Македония. По-късно стана ясно, че следователи са започнали претърсвания и във фирми на други лица. Обиск е извършен и в битолската компания „Пелистерка“ на Цветан Панделески.
В следобедните часове на деня органът разпространи информация за разследването по „Империя“. „През днешния ден Специализираната прокуратура, в сътрудничество с МВР, извърши 12 обиска и лиши от свобода петима заподозрени лица, които ще бъдат изправени пред съдия и за които ще бъдат поискани мерки за осигуряване на присъствие", бе казано в съобщение от органа. Освен възможното задържане, ще се изискват също замразяване на активи, стана ясно още. Сред задържаните не фигурира името на Камчев.
Междувременно компанията „Орка холдинг", собственик на която е Орце Камчев, увери, че е отворена за сътрудничество с органа и всички други институции.
„Бих искал да информирам обществеността, че като собственик на няколко компании в Македония, в които работят над три хиляди души, ние сме максимално отворени и прозрачни за всяка проверка. Дружествата, на които аз съм собственик, с пълна отговорност заявяват, че спазват правните разпоредби в Македония и затова вярвам, че съвсем скоро всички съмнения относно тяхната работа ще бъдат премахнати. Ние сме отворени за сътрудничество със Специализираната прокуратура, както и с всички други държавни институции в страната, и най-вече в интерес на поддържането на качествен бизнес климат и икономически просперитет в страната", подчерта Камчев.
Според класация на списание Forbers за 2015 г. Камчев е най-богатият македонец с капитал 228 млн. евро. Бизнесменът е собственик на компанията „Орка холдинг“ с 3,7 хил. служители. Чрез нея притежава дялове в най-голямата болница в Македония „Аджъбадем Систина“, в „Стопанска банка – Битоля“, в най-големия селскостопански комбинат ЗИК Пелагония, в строителната компания „Бетон Щип“, в хотел „Ибис“ и още есетина други компании. Негова бе и медийната къща МПМ, която фалира и остави с неизплатени заплати няколкостотин журналисти, и която бе сред най-големите донори на предизборната кампания на ВМРО-ДПМНЕ през 2013 г.
Орце Камчев: Отворени сме за сътрудничество със Специализираната прокуратура, в моите компании работят три хиляди души
9 Ноември 2018 | 16:12 | Агенция "Фокус"
Скопие. Компанията „Орка холдинг", собственик на която е Орце Камчев, срещу когото Специализираната прокуратура започна разследване под кодово име „Империя“, увери, че е отворена за сътрудничество с органа и всички други институции, предава македонската информационна агенция „Макфакс“.
„Бих искал да информирам обществеността, че като собственик на няколко компании в Македония, в които работят над три хиляди души, ние сме максимално отворени и прозрачни за всяка проверка. Дружествата, на които аз съм собственик, с пълна отговорност заявяват, че спазват правните разпоредби в Македония и затова вярвам, че съвсем скоро всички съмнения относно тяхната работа ще бъдат премахнати. Ние сме отворени за сътрудничество със Специализираната прокуратура, както и с всички други държавни институции в страната, и най-вече в интерес на поддържането на качествен бизнес климат и икономически просперитет в страната", заявява Орце Камчев.
„Плюс Инфо“ (Македония): По делото „Империя“ на Специализираната прокуратура има петима задържани, Орце Камчев не е сред тях
9 Ноември 2018 | 16:07 | Агенция "Фокус"
Скопие. След серията претърсвания, които следователи на Специализираната прокуратура на Македония извършиха по делото „Империя“, има петима задържани, но сред тях не е Орце Камчев, почетен консул на България в страната, предава скопската електронна медия „Плюс Инфо“ .
В разпространеното съобщение се пояснява, че срещу задържаните ще бъдат приложени специални мерки, но не се пояснява дали става дума за арест, лишаване от паспорти или други предпазни мерки.
Освен Орце Камчев и Цветан Панделески по делото „Империя" са заподозрени още 11 души, сред които бившият директор на Управлението за сигурност и разузнаване Сашо Миялков. Те са заподозрени за престъпно сдружаване, злоупотреба със служебно положение и власт, измама и пране на пари и др.
„Фокус“ (Македония): Специализираната прокуратура потвърди информацията за влизането във фирмите на Орце Камчев
9 Ноември 2018 | 13:32 | Агенция "Фокус"
Скопие. От Специализираната прокуратура потвърдиха пред македонския „Фокус“, че в ранните часове на деня следователи на органа са влезели в компаниите на бизнесмена Орце Камчев, който е почетен консул на България в югозападната ни съседка.
Специализираната прокуратура поясни, че нейни следователи са започнали претърсвания и във фирми на други лица. Кои обаче са те засега не се разкрива с оглед продължаващата им работа.
Не е ясно и към какво са насочени разследванията.